Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: 198/1996. (XII. 22.) Korm. rendeletének 3. § (3) bekezdése
Paragraph Index: 311

13. Rövidítések A kitöltési útmutatóban használt kifejezéseket — külön magyarázat hiányában — a hitelintézetekről és a pénzügyi vállalkozásokról, valamint a számvitelről szóló jogszabályoknak megfelelően kell érteni. Az alábbiakban közölt rövidítések az adatszolgáltatásra vonatkozó táblázatokra, valamint a kitöltési útmutatóra érvényesek. ÁHT: a Felügyeleti mérlegben az ÁHT fogalma a helyi önkormányzatok nélkül értendő. Részei a központi költségvetés (a magyar állam), a központi költségvetési intézmények, a decentralizált alapok, valamint a TB intézmények (az Országos Egészségbiztosítási Pénztár és az Országos Nyugdíjbiztosítási Főigazgatóság) és önkormányzataik. ÁPTF: az Állami Pénz- és Tőkepiaci Felügyelet. ÁPV Rt.: az Állami Privatizációs és Vagyonkezelő Rt. (illetve jogelődjei: az Állami Vagyonügynökség és az Állami Vagyonkezelő Rt.) CT (ct): céltartalék(ok).

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes